Թե ինչ խախտումներ են արձանագրվել Հանրային հեռուստաընկերությունում, ֆինանսների նախարարությունը չի մանրամասնել։ Որովհետեւ եթե մանրամասներ ներկայացվեին, ապա ազատազրկման վայրերում գտնվողներից շատերը պետք է ազատ արձակվեին եւ փոխարինվեին Հանրային հեռուստաընկերության ղեկավար կազմի անդամներով։ Մեզ հաջողվել է պարզել, որ, օրինակ՝ տարիներ շարունակ գումարներ են դուրս գրվել չպատրաստված հաղորդումների համար, իսկ եթերում ցուցադրվել են նախորդ տարիներին պատրաստված նույնանուն հաղորդումները, ձեռք բերված տեխնիկական միջոցները չեն գտնվում Հանրային հեռուստաընկերությունում կամ պարզապես դրանք չկան, չավարտվող շինարարական աշխատանքների վրա կատարված ծախսերն արժանահավատ չեն։